	[image: image1.png]



[image: image2.jpg]ade Hlme()o

'\“ A Uty

ErouVoievod.
Legendd.





	 ROMÂNIA

  JUDEŢUL HUNEDOARA

   CONSILIUL LOCAL AL MUNICIPIULUI  HUNEDOARA

               DIRECŢIA DE ASISTENŢĂ SOCIALĂ 

         Hunedoara,  Str.Intrarea Spicului, nr. 6,

 Tel.; 0254 712079; Fax: 0354 882355,
                                http://www.dashd.ro,  das@primariahunedoara.ro 


Nr. 12310/66794/18.08.2026
RAPORT DE SPECIALITATE
 
la proiectul de hotărâre privind aprobarea Regulamentului de organizare și funcționare a Compartimentului ,, Serviciul de Asistență Comunitară”, serviciu social din cadrul Direcției de Asistență Socială a municipiului Hunedoara
Prin prezentul proiect de hotărâre se propune aprobarea Regulamentului de organizare și funcționare a Compartimentului ,, Serviciul de Asistență Comunitară”, serviciu social din cadrul Direcției de Asistență Socială a municipiului Hunedoara, în concordanță cu prevederile legislației specifice la acest moment.

Serviciul social Compartimentul ,,Serviciul de Asistență Comunitară”, cod serviciu social 889.3.5.PMAS este un serviciu social, fără personalitate juridică, înființat şi administrat de furnizorul Direcția de Asistență Socială a municipiului Hunedoara.


Sediul serviciului social Compartimentul ,,Serviciul de Asistență Comunitară” este situat în municipiul Hunedoara, Str. Intrarea Spicului, Nr. 6, județul Hunedoara.

Scopul serviciului social Compartimentul ,,Serviciul de Asistență Comunitară” este prestarea asistenței sociale la nivel de comunitate pentru prevenirea și depășirea situațiilor de dificultate care pot afecta viaţa diferitelor categorii de persoane sau pot genera riscul de excluziune socială a acestora.


Serviciul social Compartimentul ,,Serviciul de Asistență Comunitară” se organizează și funcționează cu respectarea principiilor generale care guvernează sistemul național de asistență socială, precum și a principiilor specifice care stau la baza acordării serviciilor sociale prevăzute în actele normative, în convențiile internaționale ratificate prin lege și în celelalte acte internaționale în materie la care România este parte, precum și în standardele minime de calitate aplicabile.


Prezentul proiect de hotărâre este reglementat juridic de prevederile următoarelor acte normative:
-  Legea asistenței sociale  nr. 292/2011, cu modificările și completările ulterioare;  
- Hotărârea Guvernului  nr. 268/2026 pentru aprobarea Nomenclatorului serviciilor sociale, precum şi a regulamentului-cadru de organizare şi funcţionare a serviciilor sociale;
- Legea nr. 197/2012 privind asigurarea calităţii în domeniul serviciilor sociale, cu modificările și completările ulterioare;
- Hotărârea Guvernului nr. 118/2014 pentru aprobarea Normelor metodologice de aplicare a prevederilor Legii nr. 197/2012 privind asigurarea calităţii în domeniul serviciilor sociale, cu modificările și completările ulterioare;
- Ordinul ministrului muncii, familiei, tineretului și solidarității sociale nr. 1126/2025 pentru aprobarea modelului-cadru al contractului de servicii sociale, al informărilor transmise de furnizorul de servicii sociale serviciului public de asistenţă socială, a procedurii de fundamentare a bugetului necesar, precum şi a indicatorilor pentru monitorizarea serviciilor sociale acordate ca măsură de asistenţă socială;  
- Ordonanţa de urgenţă a Guvernului nr. 18/2017 privind asistenţa medicală comunitară, cu modificările şi completările ulterioare;
- Hotărârea Guvernului nr. 324/2019 pentru aprobarea Normelor metodologice privind organizarea, funcţionarea şi finanţarea activităţii de asistenţă medicală comunitară; 
- Ordinul ministrului muncii și justiției sociale nr. 29/2019 pentru aprobarea standardelor minime de calitate pentru acreditarea serviciilor sociale destinate persoanelor vârstnice, persoanelor fără adăpost, tinerilor care au părăsit sistemul de protecţie a copilului şi altor categorii de persoane adulte aflate în dificultate, precum şi a serviciilor acordate în comunitate, serviciilor acordate în sistem integrat şi cantinele sociale, cu modificările și completările ulterioare - Anexa nr. 7;

- Legea nr. 52/2003 privind transparența decizională în administrația publică, republicată, cu modificările și completările ulterioare.

Regulamentul de organizare şi funcționare a serviciului social Compartimentul ,,Serviciul de Asistență Comunitară” este un document propriu al serviciului social.

 Acesta a fost elaborat în vederea asigurării funcționării serviciului social, cu respectarea standardelor minime de calitate aplicabile şi a asigurării accesului beneficiarilor la informații privind acest serviciu social.


Regulamentul de organizare și funcționare a serviciului social Compartimentul ,,Serviciul de Asistență Comunitară” se constituie anexă la proiectul de hotărâre. 


La data intrării în vigoare a prezentei hotărâri se abrogă Hotărârea Consiliului Local al Municipiului Hunedoara nr. 38/2026 privind aprobarea Regulamentului de organizare și funcționare a Compartimentului ,, Serviciul de Asistență Comunitară”, serviciu social din cadrul Direcției de Asistență Socială a municipiului Hunedoara.

Competența dezbaterii și adoptării prezentului proiect de hotărâre aparține Consiliului Local al Municipiului Hunedoara în baza dispozițiilor prevederilor art. 129, alin. (1), alin. (2), lit. a), lit. d), alin. (3), lit. c), alin.7, lit. b), alin. (14) precum și ale art. 139 coroborat cu art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare.

Director executiv,

Iuliana-Senica Manasiea

            Consilier juridic,                                                                                                                                                                                                                                                                                                                                                         
 Camelia David                                                                                                                                                                                                                                                                   

